**สถานการณ์จำลองเหตุการณ์การซ้อมแผนฉุกเฉินฯท่าเรือแหลมฉบัง ประจำปี 2558**

 **26-27 ส.ค. 58**

**เวลา 10.00 น.** คนขับรถบรรทุกตู้สินค้าอันตราย Class 3 UN. 1917 (ตู้คอนเทนเนอร์) เกิดอาการหลับในทำให้รถเสียการควบคุมและเฉี่ยวชนเข้ากับตู้สินค้าอันตรายClass 5.1 UN 2014 ( ISO TANK) ในบริเวณพื้นที่คลังสินค้าอันตราย ท่าเรือแหลมฉบัง ทำให้ตู้สินค้าอันตราย Class 3 UN. 1917 หล่นลงจากรถและเกิดเพลิงลุกไหม้ ส่วนตู้สินค้าอันตราย Class 5.1 UN 2014 ฉีกขาดที่บริเวณกลางตู้ทำให้เกิดสารเคมีรั่วไหล โดยทิศทางลมพัดจากคลังสินค้าอันตรายไปทางคลังสินค้าและลานตู้ TIPS CD

**เวลา 10.03 น.** ในที่เกิดเหตุคนขับรถได้รับบาดเจ็บขาหักติดอยู่ในรถ 1 คน และคนงานที่กำลังปรับปรุงพื้นลานวางตู้ได้รับผลกระทบจากสารเคมี Class 5.1 UN 2014 ที่รั่วไหลออกมา จำนวน 3 คน มีอาการหายใจติดขัด แสบตา และระคายเคืองที่บริเวณผิวหนัง

**เวลา 10.05 น.** เจ้าหน้าที่คลังสินค้าอันตราย บ.JWD เข้าทำการะงับเหตุ และแจ้งศูนย์รับแจ้งเหตุ ทลฉ. เพื่อขอสนับสนุนหน่วยดับเพลิง ทลฉ. และทีมพยาบาล เข้าสนับสนุนที่เกิดเหตุ

**เวลา 10.10 น.** หน่วยดับเพลิง ทลฉ. เข้าสนับสนุนที่เกิดเหตุ พร้อมขอข้อมูลเพื่อประเมินสถานการณ์และประสานกับศูนย์รับแจ้งเหตุทลฉ. เพื่อขอกำลังสนับสนุนจากเทศบาล นครแหลมฉบัง

**เวลา 10.12 น.** หน่วยงานต่างๆที่อยู่ข้างเคียงกับคลังสินค้าอันตราย ประสานกับท่าเรือแหลมฉบังเพื่อขอข้อมูลของเหตุการณ์และผลกระทบเพื่อนำมาประเมินสถานการณ์ในการพิจารณาอพยพพนักงานและเจ้าหน้าที่เพื่อความปลอดภัย

**เวลา 10.20 น.** ทีมพยาบาลพร้อมรถพยาบาล และทีมดับเพลิงเทศบาลนครแหลมฉบังมาถึงยังจุดรายงานตัวที่แผนกรักษาความปลอดภัย บริเวณประตูตรวจสอบที่ ๒

**เวลา 10.25 น.** ทีมพยาบาลและทีมดับเพลิงเทศบาลนครแหลมฉบังเข้าถึงจุดเกิดเหตุคลังสินค้าอันตราย ประสานกับเจ้าหน้าที่คลังสินค้าอันตรายและหน่วยดับเพลิง ทลฉ. ในการวางแผนดำเนินการระงับเหตุและช่วยเหลือผู้บาดเจ็บ

**เวลา 10.30 น.** ทีมเผชิญเหตุขอสนับสนุนน้ำดื่มและอาหาร

**เวลา 10.45 น.** สถานการณ์การยังไม่สามารถควบคุมได้เนื่องจากกำลังพลและโฟมที่ใช้ในการดับเพลิงไม่เพียงพอ จำเป็นต้องขอสนับสนุนจากกำลังพลพร้อมอุปกรณ์หน่วยงานข้างเคียงเพื่อเข้าสนับสนุนการระงับเหตุ

**เวลา 11.00 น.** บริษัทภายในนิคมอุตสาหกรรมแหลมฉบังรวมทั้งชาวบ้านบริเวณชุมชนบ้าน แหลมฉบังและชุมชนบ้านทุ่ง ได้ส่งตัวแทนมาที่ท่าเรือแหลมฉบังเพื่อขอทราบถึงเหตุการณ์ที่เกิดขึ้น พร้อมทั้งขอทราบวิธีการและขั้นตอนในการแก้ไขสถานการณ์

**เวลา 11.20 น.** สามารถควบคุมเพลิงไหม้ตู้สินค้าอันตราย Class 3 UN. 1917 ไว้ได้ และหยุดการรั่วไหลตู้สินค้าอันตราย Class 5.1 UN 2014 ได้ในเบื้องต้น แต่จำเป็นต้องทำการขนถ่ายสินค้าที่อยู่ในตู้ออก

**เวลา 11.35 น.** เจ้าหน้าที่ด้านสาธารณสุขและสิ่งแวดล้อม เข้าทำการตรวจวัดค่าสารเคมีในจุดเกิดเหตุ